આમ તો કહેવાય છે કે જિંદગીનો દરેક દિવસ છેલ્લો દિવસ જ છે એમ માનીને જીવવા માંડો તો મોજ જ મોજ છે. પરંતુ બાયોપિકને આ વાત લાગુ પાડીને એવું વિચારો કે આજથી પાંચ-પંદર-પચ્ચીસ વર્ષ પછી આપણી બાયોપિક ઉતરશે જ એવી કલ્પના કરીને જીવવા માંડો તો જિંદગી કેવી હોય ? કલ્પના કરો કે તમને એવું પાક્કું પ્રોમિસ આપવામાં આવે કે આજથી બે દાયકા પછી તમારી બાયોપિક બનાવવાના છીએ એટલે બાયોપિકમાં શોભે એવી કલરફૂલ, મસાલેદાર જિંદગી જીવજો તો તમે તમારી જિંદગી કેવી રીતે જીવો ? તમે તમારી જિંદગીની સ્ક્રિપ્ટમાં કેવા પ્લોટ, કેવા પાત્રો, કેવા પ્રસંગો, કેવા ગીતો ઉમેરો ?